## Odluka o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

### NN 98/1999 (27.9.1999.), Odluka o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine, broj 101/98), Vlada Republike Hrvatske je na sjednici održanoj
23. rujna 1999. godine donijela

## ODLUKU

### O IMENOVANJU NACIONALNOG POVJERENIKA REPUBLIKE HRVATSKE I ČLANOVA HRVATSKOG NACIONALNOG ODBORA SVJETSKE IZLOŽBE EXPO 2000 U HANNOVERU

I.

Za nacionalnog povjerenika Republike Hrvatske i predsjednika Hrvatskog
nacionalnog odbora Svjetske izložbe EXPO 2000 u Hannoveru, imenuje se dr.
Jure Radić, potpredsjednik Vlade Republike Hrvatske i ministar razvitka,
useljeništva i obnove.

II.

Za članove Hrvatskog nacionalnog odbora Svjetske izložbe EXPO 2000 u
Hannoveru (u daljnjem tekstu: Odbor), imenuju se:

- dr. Mate Granić                       potpredsjednik Vlade Republike
Hrvatske i ministar vanjskih poslova

- dr. Ljerka Mintas Hodak         potpredsjednica Vlade Republike Hrvatske
i ministrica u Vladi za europske integracije

- dr. Borislav Škegro                 potpredsjednik Vlade Republike
Hrvatske i ministar financija

- dr. Nenad Porges                   ministar gospodarstva

- Ivan Herak                             ministar turizma

- mr. Božo Biškupić                  ministar kulture

- dr. Milena Žic Fuchs               ministrica znanosti i tehnologije

- mr. Božidar Pugelnik               ministar prosvjete i športa

- mr. Marko Širac                     ministar prostornog uređenja,
graditeljstva i stanovanja

- generalni konzul Republike Hrvatske u Saveznoj Republici Njemačkoj,
sa sjedištem u Hamburgu

- mr. Nadan Vidošević             predsjednik Hrvatske gospodarske komore

Vlada Republike Hrvatske može, u svrhu kvalitetnije realizacije projekta
EXPO 2000 u Hannoveru, na prijedlog nacionalnog povjerenika Republike Hrvatske
i predsjednika Odbora, povećati broj članova Odbora.

Za koordinatora svih aktivnosti Odbora imenuje se Ante Stojan, pomoćnik
ministra razvitka, useljeništva i obnove.

III.

Odbor ima sljedeće zadatke i ovlasti:

- utvrditi strategiju nastupa Republike Hrvatske na izložbi,

- izvršiti odabir podtema za predstavljanje Republike Hrvatske,

- predložiti Vladi Republike Hrvatske financijski plan sudjelovanja
na Izložbi,

- iznaći dodatne izvore financiranja,

- osnovati radnu grupu za postavljanje Izložbe,

- savjetovati i pratiti rad grupe za postavljanje Izložbe,

- pratiti izvršavanje ugovora o sudjelovanju Republike Hrvatske na Izložbi,

- utvrditi projektne zadatke za pojedine segmente Izložbe,

- odlučivati o izboru neposrednih nositelja pojedinih projekata,

- koordinirati aktivnosti s organizatorom Izložbe,

- podnositi Vladi Republike Hrvatske izvješće o svom radu,

- obavljati poslove vezane uz realizaciju projekta EXPO 2000 u Hannoveru.

Odbor bira zamjenika predsjednika Odbora dvotrećinskom većinom glasova
svojih članova.

Odbor donosi i druge odluke dvotrećinskom većinom glasova svojih članova.

IV.

Ministarstvo razvitka, useljeništva i obnove zaključit će sve potrebite
ugovore na realizaciji projekta EXPO 2000 u Hannoveru bez provođenja postupka
javnog nadmetanja (konzalting, projektiranje, izrade eksponata, postave
izložbe i dr.).

V.

Sredstva za realizaciju projekta EXPO 2000 u Hannoveru, u iznosu od
10.000.000,0 kuna, odobrit će se iz sredstava Tekuće zalihe Državnog proračuna
Republike Hrvatske za 1999. godinu, a sredstva potrebita za dovršenje Projekta
u 2000. godini, u iznosu od 8.000,000,00 kuna, osigurat će se u državnom
proračunu Republike Hrvatske za 2000. godinu.

VI.

Danom stupanja na snagu ove Odluke prestaje važiti Odluka o imenovanju
nacionalnog povjerenika Republike Hrvatske i članova Hrvatskog nacionalnog
odbora Svjetske izložbe EXPO 2000 u Hannoveru ("Narodne novine" br. 69/97,
87/98 i 155/98).

VII.

Ova Odluka stupa na snagu danom donošenja, a objavit će se u "Narodnim
novinama".

Klasa: 612-05/96-01/05
Urbroj: 5030114-99-12
Zagreb, 23. rujna 1999.

Predsjednik
**mr. Zlatko Mateša,** v. r.

Odluka, NN 98/1999-1637